Document ID: 32005D0197

KOMISIJAS LĒMUMS
(2005. gada 9. marts),
ar ko apstiprina 2005. gada tehnisko rīcības plānu lauksaimniecības statistikas uzlabošanai
(izziņots ar dokumenta numuru K(2005) 531)
(2005/197/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 25. jūnija Lēmumu 96/411/EK par Kopienas lauksaimniecības statistikas uzlabošanu (1) un jo īpaši tā 4. panta 1. punktu un 6. panta 2. punktu,
tā kā:
(1)
Saskaņā ar Lēmumu 96/411/EK Komisija katru gadu izveido tehnisko rīcības plānu lauksaimniecības statistikai.
(2)
Saskaņā ar Lēmumu 96/411/EK Kopiena dod ieguldījumu to izmaksu segšanā, kas dalībvalstīm radušās, pielāgojot valstu lauksaimniecības statistikas sistēmas, vai sagatavošanas darbu izmaksās, kuras saistītas ar jaunām vai augošām vajadzībām, kas ietilpst tehniskajā rīcības plānā.
(3)
Nepieciešams uzlabot informāciju par lauku saimniecību struktūru, lai īstenotu ar to saistītās Kopienas politikas.
(4)
Nepieciešams konsolidēt lauksaimniecības statistikas sistēmu un turpināt darbu, ko atbalstīja iepriekšējos rīcības plānos. Šoreiz ikgadējā rīcības plāna galvenā joma ir saimniecību statistikas reģistri, kas ir priekšnoteikums saimniecību apsekojumiem un reālas grūtības lielākajā daļā dalībvalstu.
(5)
Šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Kā izklāstīts pielikumā, 2005. gada tehniskais rīcības plāns lauksaimniecības statistikas uzlabošanai (TAPAS 2005) ir apstiprināts.
2. pants
Šis lēmums ir adresēts dalībvalstīm.
Briselē, 2005. gada 9. martā

Labels: 15
19
6